 ኣሕመድ ባዱሪ ኣብ ሕርጊጎ ብ 1946 ዝተወልደ ገዲም ተጋዳላይዩ ኣብ ዳሕረዎት ዓመታት ስሳታት ኣብ ሶርያ ሕክምና የጽንዓሉ ኣብ ዝነበረ እዋን ልቡን ቀልቡን ናብ ሰውራ ኤርትራ ስለ ዘንቀደ ብ 1969 ትምህርቱ ራሕሪሑ ንሜዳ ወረደ ኣሕመድ ጣህር ባዱሪ ብዕድሜ ምድፋእን ብህልዊ ቅልውላውን ከይተዓንቀፈ ክገብሮየ ብዚብል መንፈስ ተደፊኡ ኣብ ስነ-ጽሑፍ ኣበርክቶ ብምግባሩ ክምጐስ ይግባእ እቲ መጽሓፍ ድማ ብጽቡቕ ጽሕፈትን ጽፈትን ናብ ትግርኛ ተተርጐመ ሓንሳብ ምንባብ ምስ ጀመርካ ደው ንምባላ ኣሸጋሪዩ ... ክሳብ ክንድዚ መቐረት ዘሎዋ መጽሓፍያ ገድሊ ገደልዩ! ሓላፊ ሓይሊ ኣየር ኤርትራ ነበር ተኪኤ በየነ ታሪኽ ብረታዊ ተጋድሎ ናይ ህዝቢ ኤርትራ ታሪኽ እዩ ጠንቂ መጽሓፍ ምጽሓፍ ኣብ ኤርትራ መጽሓፍ ምጽሓፍ ቀሊል ጕዳይ ኣይኰነን ዋላኳ እቲ ህሉው ፖለቲካዊ ኵነታት ንምጽሓፍ በዳሂ ይዅን እቶም ሒዶት ጸሓፍቲ ኣዕጋቢ ይዅን ኣይዅን ብዘየገድስ ብምጽሓፎም ክምጐሱ ይግባእ ነቲ ደፊሮም ክጽሕፍሉ ዘይክኣሉ ኣርእስታት ድማ ቀስ ኢሎም ዕድመ እንተድኣ ሂቡዎም ኵነታት ከኣ ምስ መችኦም የርክብሉ ይዀኑ ንምዃኑ ባዱሪ ናይ ኤርትራ ቀዋሚ ወኪልን ኣምባሳደር ሃገረ ኤርትራ ኣብ ዉድብ ሕቡራት ሃገራት ከም ዝነበረ ቅድሚኡውን ኣብ ሜዳ ይዅን ድሕሪ ናጽነት ኣብ ብርክት ዝበሉ ዓቢይ ሓላፍነት ዝነበሮም ስርሓት ከም ዘገልገለ ክንጠቕሶ ንደሊ መን ይፈልጥ በዚ ተባዕ ኣበርክቶኡ ንኻልኦት መሰልቱ መገዲ ይኸፍተሎም ይኸውን ኣርእስቲ ናይዛ ዓባይ መጽሓፉ ኤርትራ ጕዕዞ ኣብ ተዘክሮታተይ ዚብል ኰይኑ ብኣደናቒ ትሕዝቶን ቅርጽንዩ ኣቕሪቡዋ ኣነ እናበለ ብቐዳማይ ኣካል ንጽል ተውላጠ-ስም ስለ ዝጸሓፋ ድማ ተነባቢትያ መናእሰይ ድም ገናጺሎም ዜርብሕ ትምህርቲ ከም ዝረኽቡላ ድማ ኣየጠራጥርን ምንጪ ስእሊ, AHMED TAHR BADURI ምስጋናን ወቐሳን ኣብ ሓደ ባህሊ መንነት ናይ ሓደ ደራሲ ምፍላጥ ኣገዳሲዩ ከምኡ ዝዀነሉ ምኽንያት ከኣ ኣብ ኤርትራ ናጻ ዄንካ ምጽሓፍ ጌና ስለ ዘይተኣታተወ መንነት ደራሲ ፍርቂ ትሕዝቶ ናይቲ ዛንታ ኢዩ ርግጽዩ ኣብ ዉሽጢ ኤርትራ ዄንካ መጽሓፍ ምጽሓፍ ቀሊል ኣይኮነን ካብቲ መርገጽን ድልየትን መንግስቲ ፍንትት ኢልካ ኵነታት ብኣረዳድኣኻን ሓቂ ብዘሎዎን ብቃላት ስኢልካ ምቕራብ ሓደገኛ ስለ ዝዀነ ናይ ምጽሓፍ ክእለት ዘሎዎ ሰብ ንኽጽሕፍ ሰገጥዩ ዝብል ሸውሃቱውን ይዕጾ ኣሕመድ ባዱሪ ግን ጽሒፉ እቶም ናጻ ዀይኖም ክጽሕፉ ዝፈተኑ ዕድል እቶም ሓቒቖም ዝተረፉ ኤርትራውያን ጋዜጠኛታት ከየጋጥሞም ዘሰክፍ እዩ ጉዳይ ብርሃነ ኣብረሀ ኪዳነ እውን ከም ኣብነት ክረአ ይከኣል እዩ ብርሃነ ነባር ተጋዳላይን ሓላፊ ሚኒስትሪ ፋይናንስ ዝነበረ እታ ኤርትራ ሃገረይ ዘርእስታ መጽሓፉ ምስ አሕተመ ኣበይ ኣትዩ ከይተባህለ ተሸሪቡ ኣሎ ርግጽዩ ንሓንቲ መጽሓፍ ኣትኵርና ብምንባብ ሓደ ድሓን ዝዀነ ሚዛን ክንወስድ ንኽእል ኢና እቲ ንምምማይ ዜድሊ ምስትውዓል ምስ ኣንባቢ ስለ ዝዀነ ዝበዝሐ ህዝቢ ኤርትራ ግን ንኸንብብ እኹል ዕድል ኣይረኸበን ስለዚ ከመይ ኢሉ ማማዪ ኣንባቢ ክኸውን ይኽእል? 